Yusif Nəbiyev (futbolçu)
Yusif Nəbiyev — Azərbaycan Premyer Liqasında "Səbail"də müdafiəçi kimi çıxış edən azərbaycanlı peşəkar futbolçu. 1997-ci il sentyabrın 3-də Azərbaycanın Ağstafa rayonunda anadan olub. İlk 6 sinfi Ağstafa şəhər 3 saylı orta məktəbdə oxuyub. 2010–2015-ci illərdə Qəbələ şəhər 2 nömrəli tam orta məktəbdə təhsilini davam etdirib. 6 yaşında Ağstafa “Avey” FK-nın uşaq yaş qrupunda məşqçilər Rəşad Axundov və Mahir Mustafayevin rəhbərliyi altında futbola başlayıb. 2010-cu il fevralın 1-də 13 yaşında ikən 13, 14, 15, 16 və 17 yaşadək yaş kateqoriyalarında çıxış etdiyi "Qəbələ" FK-nın futbol akademiyası ilə müqavilə imzalayıb.